Diari Oficial de la Generalitat Valenciana


Sumari del DOGV 5847, del 11-09-2008 (2008/10636)

RESOLUCIÓ de 3 de setembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble, situat a Ademuz, realitzada per l'ajuntament del dit municipi a favor de la Generalitat, per a ser destinat a centre integrat de primària i secundària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5847

Data del DOGV
:   11-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10070


Data del document
:   03-09-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ademuz
    * propietat immobiliària
    * cultura regional
    * transmissió de la propietat

RESOLUCIÓ de 3 de setembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble, situat a Ademuz, realitzada per l'ajuntament del dit municipi a favor de la Generalitat, per a ser destinat a centre integrat de primària i secundària. [2008/10765]  
L'Ajuntament d'Ademuz, en sessió plenària realitzada el dia 23 de gener de 2007, va acordar la cessió gratuïta a la Generalitat de l'immoble de la seua propietat, de 8.474,45 m² de superfície, situat en l'avinguda de València, en acord plenari de 19 d'abril de 2007, s'indicava que la superfície real de la parcel·la cedida era de 9.053,92 m². La parcel·la cedida figura en el registre de la propietat amb una superfície de 9.138 m².  
A proposta de la Conselleria d'Educació, es van iniciar els tràmits legals oportuns per a l'acceptació de la cessió de l'immoble per una superfície de 8.474,45 m² que figura tant al cadastre con el registre de la propietat ocupada per vials i voreres.  
La cessió es realitza amb la finalitat de destinar l'immoble a centre integrat de primària i secundària, i amb subjecció al que disposa l'article 111 del Reglament de Béns de les Entitats Locals, per tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Ademuz de immoble que té 8.474,45 m² de superfície, situat en l'avinguda de València de la dita població, que confronta: nord, finca de vivendes en l'avinguda de València, 47 i sòl urbà; sud, carrer El Rosell (abans Sant Vicent); est, finques diverses de sòl urbà i no urbanitzable, i oest, avinguda de València.   
Forma pare de la finca que consta inscrita amb una superfície de 9.138 m² en el Registre de la Propietat de Chelva al tom 247, llibre 16, foli 132, finca 3077, inscripció 1ª.   
Referència cadastral:. 2555364CH2938R0607WA (part).  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Ademús, s'efectua amb la condició de destinar l'immoble a centre integrat de primària i secundària, i amb subjecció al que disposa l'article 111 del Reglament de Béns de les Entitats Locals. L'Ajuntament es compromet a dotar la parcel·la cedida dels servicis urbanístics que falten per executar per al centre projectat perquè tinga la condició de solar (accés rodat, abastiment d'aigua, evacuació d'aigües, subministrament d'energia elèctrica, enllumenat públic i telefonia), així mateix es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen amb posterioritat.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 3 de setembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.